मोलर सान्द्रता
मोलर सान्द्रता या मोलरता (Molar concentration या molarity) किसी विलयन में विलेय की मात्रा बताने वाला एक माप है जो विलयन के इकाई आयतन में विलेय की मात्रा बताता है। रसायन विज्ञान में मोलरता के उल्लेख की सबसे सामान्य इकाई एक लीटर में उपस्थित मोलों की संख्या है। अतः इसकी इकाई मोल प्रति लीटर (mol/L) है। १ मोल प्रति लीटर को प्रायः 1 M कहा जाता है। एक लीटर विलयन में किसी विलेय के मोलो की संख्या को मोलरता (Molarity) कहते है , इसे M से व्यक्त करते है। मोलरता (M) = विलेय पदार्थ की मोलों में संख्या / विलयन का आयतन ( लीटर में ) चूँकि विलेय पदार्थ के मोल (mol) = विलेय का ग्राम में भार / अणुभार अतः मोलरता (M) = विलेय का ग्राम में भार / (अणुभार x विलयन का आयतन (लीटर में )) नोट : मोलरता (Molarity) की इकाई (unit) मोल/लीटर (mol/L) होती है।